**תגמול קבלני איסוף – הודעה לאתר**

בהתאם לסעיף 4.3 לרישיון קבלן איסוף פסולת אריזות מבתי עסק (להלן: "**הרישיון**"), להלן מדיניות התגמול[[1]](#footnote-1) הנוכחית של תמיר לקבלני האיסוף המורשים:

# תשלום חודשי

## קבלן איסוף מורשה המפנה פסולת אריזות מכל סוג (לרבות פסולת עץ, קרטון, מתכת, פלסטיק), ידווח במערכת הדיווח האינטרנטית של תמיר לא יאוחר מ- 15 ימים מסיומו של כל חודש קלנדרי את משקל הפסולת שאסף, וכן את משקל הפסולת שהועברה למפעל מחזור מוכר בישראל בציון שם המפעל. לעניין פסולת אריזות שהועברה לאתר טיפול לשם השבה (להלן: "**RDF**"), יציין קבלן האיסוף את משקל הפסולת שהועברה לאתר הטיפול בציון שם האתר (להלן: "**דיווח**").

## בגין דיווח חודשי על פינוי פסולת אריזות מסוג קרטון, מתכת או פלסטיק, תשלם תמיר לקבלן האיסוף תשלום חודשי קבוע בסך 2,250 ש"ח בתוספת מע"מ כדין.

# תשלומים חריגים

## ככל שמשקל פסולת האריזות המדווח, שהועבר למחזור על ידי קבלן האיסוף, יהיה בין 1,125 טון ועד 20,000 טון בחודש קלנדרי אחד, תשלם תמיר לקבלן האיסוף תשלום חודשי בסך של 3 **₪** לכל טון מדווח, וזאת למעט דיווחים בגין RDF.

## אחת לרבעון תבחן תמיר את משקל פסולת האריזות המדווח שהועבר למחזור על ידי קבלן האיסוף בכל חודש קלנדרי באותו רבעון, ויחולו ההוראות הבאות:

### עבור כל חודש קלנדרי באותו רבעון בו משקל פסולת האריזות המדווח שהועבר למחזור על ידי קבלן האיסוף היה נמוך מ-40 טון - תשלם תמיר לקבלן האיסוף תשלום בסך 750 ש"ח בתוספת מע"מ כדין.

## עבור כל חודש קלנדרי באותו רבעון בו משקל פסולת האריזות המדווח שהועבר למחזור על ידי הקבלן היה גבוה מ-40 טון – תשלם תמיר לקבל האיסוף תשלום בסך 2,250 ש"ח בתוספת מע"מ כדין על אף האמור בסעיף 2.2 לעיל, בתום כל שנה קלנדרית תבחן תמיר את משקל פסולת האריזות המדווח שהועבר למחזור על ידי הקבלן בכל השנה הקלנדרית הרלוונטית. ככל שמשקל פסולת האריזות המדווח שהועבר על ידי קבלן האיסוף באותה שנה קלנדרית היה גבוה מ-480 טון – אזי בגין כל חודש במהלך השנה הקלנדרית בה קיבל קבלן האיסוף סך של 750 ש"ח – תשלם תמיר השלמה בגין אותו חודש עד לסך של 2,250 ש"ח לחודש.

## להמחשה: אם בשנה הקלנדרית הרלוונטית היו 3 חודשים בהם קבלן האיסוף קיבל 750 ₪ בלבד (בשל כך שדיווח על פחות מ-40 טון) – אזי תשלם תמיר לקבלן האיסוף השלמה בסך 1,500 ש"ח \* 3 = 4,500 ש"ח בתוספת מע"מ כדין.

## מיר תשלם לקבלן איסוף המפנה פסולת אריזות מסוג עץ בלבד, תשלום רבעוני בסך 2,250 ש"ח בתוספת מע"מ כדין, בתנאי שדיווח את כלל הדיווחים הנדרשים לאותו רבעון, וזאת בין אם משקל פסולת האריזות שדיווח גבוה מ- 40 טון בממוצע לחודש קלנדרי ובין לאו.

## מובהר בזאת כי קבלן איסוף הזכאי לתגמול כאמור בסעיף 2 זה, לא יהא זכאי לכל תגמול נוסף מתמיר, לרבות תגמול כאמור בסעיף 1 שלעיל.

# תנאי התשלום

# התשלום ישולם לקבלן האיסוף כנגד המצאת חשבונית מס כדין בסיומו של כל רבעון קלנדרי, וזאת בתנאי תשלום של שוטף + 45 ממועד הנפקת החשבונית.

# תשלומי ההשלמה בתנאי תשלום של שוטף + 45 מהמועד הנפקת החשבונית בהתאם להוראות תמיר לגבי הזכאות להשלמת התשלום.

1. #  בהתאם לסעיף 4.3 לרישיון, מדיניות התגמול כאמור בהודעה זו ו/או ברישיון עשויה להשתנות או להתבטל מעת לעת לפי שיקול דעתה של תמיר.

 [↑](#footnote-ref-1)